# ABBA

### Fra Wikipedia, den frie encyklopædi

Du har nye beskeder (forskel fra næstsidste redigering).

Information
Genre(r) | Pop Disco Rock
Aktive år | 1972 - 1982
Pladeselskab | Polar Music Polydor Atlantic Records m.fl.
Hjemmeside | Officiel webside
Medlemmer
Agnetha Fältskog Björn Ulvæus Benny Andersson Anni-Frid Lyngstad

ABBA, svensk popgruppe, der efter The Beatles er det bedstsælgende band i musikhistorien[1][2].

## [redigér] Gruppen dannes

Det er svært at sige, præcis hvornår ABBA blev dannet, da det skete trinvis. Björn & Benny havde arbejdet musikalsk sammen siden 1967. I 1969-70 mødte de henholdsvis Agnetha og Anni-Frid, og de fire optrådte første gang sammen på tv i 1970 med en kort version af sangen California, Here I Come.

Første studie-optagelse var i juni 1970, og sangen hed Hej gamle man!. Sangen blev skrevet og udgivet af Björn & Benny, mens Agnetha & Frida sang kor. Pigernes medvirken fremgik dog ikke som credits på singlen. De følgende år sang de fire backvocals på hinandens soloprojekter, hvilket kan høres på Björn & Benny's album Lycka, samt på Agnetha's När en vacker tanke blir en sång.

Første sang og single med alle fire medlemmer krediteret var People Need Love fra 1972. Da Björn & Benny havde haft mindre hits i udlandet, var flere pladeselskaber villige til at udgive singlen. Den blev bl.a. udgivet i Japan og Sydafrika. I USA blev den udgivet på Playboy Records, og faktisk blev flere af gruppens tidlige sange brugt i Playboy's softcore pornofilm fra starten af 1970'erne! I 1971 blev Björn & Agnetha gift.

## [redigér] De første år

People Need Love og den efterfølgende single He Is Your Brother fik dog ikke den store succes, og gruppen besluttede at forsøge at få et gennembrud i udlandet ved at deltage i Svensk Melodi Grand Prix i 1973. Derfor skrev Björn & Benny, i samarbejde med bl.a. Neil Sedaka, sangen Ring, Ring. Det blev dog kun til en tredjeplads i den svenske grandprixfinale, men sangen blev på trods af det rimelig populær i Europa og blev #1 i Sverige & Belgien. Derfor besluttede gruppen at udgive albummet Ring Ring.

Ring, Ring havde givet gruppen popularitet rundt omkring i Europa, men i Storbritannien var der stadig ingen pladeselskaber, der ville skrive kontrakt med gruppen, der dengang kaldt sig "Björn & Benny, Agnetha & Frida", så gruppen bestemte sig for endnu engang at skrive en sang til melodigrandprixet. Denne gang kom den til at hedde Waterloo, og gruppen dannede at internationalt klingende navn af initialerne i deres fornavne: ABBA.

ABBA vandt det Internationale Melodigrandprix i 1974, og nu var det ikke noget problem for gruppen at få pladekontrakterne i hus. De skrev bl.a. kontrakt med engelske Epic og amerikanske Atlantic Records. Waterloo blev et hit i hele verden, og det blev også til en lp med samme navn.

## [redigér] ABBA på toppen

ABBA havde nu fået et stort hit, men at starte en international karriere blev ikke så let, som de troede. De efterfølgende singler Honey, Honey, So Long & I Do, I Do, I Do, I Do, I Do floppede på hitlisterne de fleste steder i verden, og pigerne besluttede at fortsætte deres solokarrierer sideløbende med ABBA. Men så udkom singlen S.O.S. i 1976 og pludselig fik gruppen et uventet comeback på hitlisterne. En måned senere udgav ABBA sit tredje album ABBA, der også røg til tops på hitlisterne. De efterfølgende 3 singler Mamma Mia, Fernando & Dancing Queen fra 1975-76 blev så store succeser at medlemmerne måtte droppe alle soloforetagender – og privatliv generelt. Dancing Queen blev #1 i USA.

Succesen fortsatte med albumene Arrival fra 1976 og The Album fra 1977.

I 1978 udkom spillefilmen ABBA - The Movie, der var optaget i Australien, den verdensdel hvor ABBA måske havde størst succes. ABBA - The Movie måtte vente til 2005 med at modtage en pris, hvor der blev den kåret som årets dvd i Sverige. Samme år (1978) blev Benny og Frida gift efter 8 års forlovelse.

I 1979 udkom Voulez-Vous, et album, hvor elektronisk musik dominerede mere, end det tidligere havde gjort. Singlen Chiquitita blev udgivet som en støttesingle til UNICEF.

## [redigér] ABBA på spansk

ABBA havde nu haft #1 hits i 5 verdensdele, men Sydamerika manglede stadigvæk. Derfor udgav ABBA også Chiquitita på spansk. Det blev en stor succes, og derfor blev singlen I Have A Dream også udgivet på spansk. I 1980 udkom en hel lp på spansk: Gracias Por La Música (Thank you for the music).

## [redigér] De sidste år

I slutningen af 1979 blev Agnetha og Björn skilt. Skilsmissen påvirkede sangene. "The Winner Takes It All", der var den første single efter skilsmissen, er et godt eksempel derpå. Trods rimelig simple rundgange bliver The Winner Takes It All betragtet som en af ABBA's allerbedste sange.

Det næste album Super Trouper fik også stor succes, men ABBA-facaden var ved at krakelere. I 1981 blev også Frida og Benny skilt, og '81-albummet The Visitors, der er en favorit blandt mange ABBA-fans, bærer præg af skilsmisserne.

I 1982 udsendte ABBA deres sidste single Under Attack. Sidste liveoptræden som gruppe var i 1986.

## [redigér] Efter ABBA

Benny Andersson i 2006

Oprindeligt var det ikke meningen, at ABBA skulle gå i opløsning i 1982, bruddet skulle være en pause, der så senere er blevet permanent[3] Efter 1982 fortsatte pigerne med solokarrierer, mens Björn & Benny startede en fælles musicalkarriere, som de stadig er godt i gang med den dag idag. Indtil videre har de lavet musicalsne Chess, Kristina fra Düvemåla og Mamma Mia!, sidstnævnte er en historie bygget op omkring ABBA's sange, og musicalen bliver stadig opført mange steder i Verden.

I 1992 udkom opsamlingsalbummet ABBA Gold: Greatest Hits, der til dags dato er ABBAs bedstsælgende album.

Gruppens sange er stadig populære den dag i dag, også i nye versioner. Kunstnere som U2, Kylie Minogue, Cliff Richard, Erasure, Mike Oldfield, Westlife og R.E.M. har alle coveret en eller flere af ABBAs sange. Der har også været lavet deciderede cover-grupper, bl.a. A*Teens og Björn Again. I 2005 fik Madonna lov til at sample ABBA-sangen Gimme! Gimme! Gimme!, det gjorde hun på sit kæmpe-hit Hung Up, der blev #1 i 47 lande! [4]

I 2005 blev ABBA og deres sang Waterloo kåret som den bedste Melodi Grand Prix-deltager nogensinde i showet Congratulations. I 2008 er der planlagt indvielse af et ABBA-museum i Stockholm.

## [redigér] Personer tilknyttet ABBA

- Stikkan Anderson - manager & producent
- Michael B. Tretow - lydtekniker
- Anders Eljas - arrangement
- Lasse Hallström - producent af musikvideoerne og ABBA - The Movie

## [redigér] Diskografi

### [redigér] Albums

- Ring Ring (1973)
- Waterloo (1974)
- ABBA (1975)
- Arrival (1976)
- The Album (1977)
- Voulez-Vous (1979)
- Super Trouper (1980)
- Gracias por la Música (1980)
- The Visitors (1981)
- The Singles: The First Ten Years (1982)
- ABBA Live (1986)
- ABBA Gold: Greatest Hits (1992)
- More ABBA Gold: More ABBA Hits (1993)
- Thank You for the Music (1994)
- Oro - Grandes Exitos (1999)
- The Definitive Collection (2001)
- The Complete Studio Recordings (2005)

### [redigér] Singler

Singler og hitlisteplaceringer (IU = Ikke udgivet i det pågældende land)

År | Single | Album | USA | UK | Can | Tysk | Ned | Aus | Bel
--- | --- | --- | --- | --- | --- | --- | --- | --- | ---
1972 | "People Need love" | Ring Ring | -- | IU | IU | -- | -- | IU | --
1973 | "Ring Ring" | Ring Ring | -- | 32 | IU | -- | 5 | 92 | 1
1974 | "Waterloo" | Waterloo | 6 | 1 (2) | 3 | 1 (4) | 2 | 4 | --
1974 | "Honey, Honey" | Waterloo | 27 | IU | IU | 2 | 16 | 30 | 12
1974 | "So Long" | ABBA | IU | -- | IU | 11 | IU | -- | 24
1975 | "I Do, I Do, I Do, I Do, I Do" | ABBA | 15 | 38 | 12 | 6 | 3 | 1 | 2
1975 | "SOS" | ABBA | 15 | 6 | 9 | 1 (7) | 2 | 1 | 1
1975 | "Mamma Mia" | ABBA | 32 | 1 (2) | 20 | 1 (1) | 13 | 1 | 1
1976 | "Fernando" | Greatest Hits | 13 | 1 (4) | 2 | 1 (7) | 1 (3) | 1 (11) | 1
1976 | "Dancing Queen" | Arrival | 1 (1) | 1 (6) | 2 | 1 (1) | 1 (5) | 1 (6) | 1
1976 | "Money, Money, Money" | Arrival | 56 | 3 | IU | 1 (5) | 1 (2) | 1 | 1
1977 | "Knowing Me, Knowing You" | Arrival | 14 | 1 (5) | 2 | 1 (2) | 3 | 9 | 2
1977 | "The Name of the Game" | The Album | 12 | 1 (4) | 15 | 7 | 2 | 6 | 2
1978 | "Take a Chance on Me" | The Album | 3 | 1 (3) | 7 | 3 | 2 | 12 | 1
1978 | "Eagle" | The Album | IU | IU | IU | 6 | 4 | 82 | 1
1978 | "Thank You For The Music" | The Album | IU | IU | IU | IU | 4 | IU | IU
1978 | "Summer Night City" | Greatest Hits Vol. 2 | -- | 5 | 34 | 6 | 5 | 13 | 2
1979 | "Chiquitita" | Voulez-Vous | 29 | 2 | 17 | 3 | 1 (1) | 4 | 1
1979 | "Does Your Mother Know" | Voulez-Vous | 19 | 4 | 8 | 10 | 4 | 7 | 1
1979 | "Voulez-Vous" | Voulez-Vous | 80 | 3 | 43 | 14 | 4 | 79 | 1
1979 | "Angeleyes" | Voulez-Vous | 64 | 3 | 39 | IU | IU | IU | IU
1979 | "Gimme! Gimme! Gimme! (A Man After Midnight)" | Greatest Hits Vol. 2 | -- | 3 | IU | 3 | 2 | 8 | 1
1979 | "I Have A Dream" | Voulez-Vous | -- | 2 | IU | 4 | 1 (3) | 64 | 1
1980 | "The Winner Takes It All" | Super Trouper | 8 | 1 (2) | 10 | 4 | 1 (6) | 7 | 1
1980 | "Super Trouper" | Super Trouper | 45 | 1 (3) | IU | 1 (5) | 1 (2) | 77 | 1
1980 | "Lay All Your Love On Me" | Super Trouper | IU | 7 | -- | 26 | -- | IU | 13
1980 | "On And On And On" | Super Trouper | 90 | IU | IU | IU | IU | 9 | IU
1981 | "One Of Us" | The Visitors | 107 | 3 | IU | 1 (1) | 1 (2) | 48 | 1
1981 | "Head Over Heels" | The Visitors | IU | 25 | IU | 19 | 4 | IU | 2
1981 | "When All Is Said And Done" | The Visitors | 27 | IU | IU | IU | IU | 81 | IU
1982 | "The Visitors (Crackin' Up)" | The Visitors | 63 | IU | IU | IU | IU | IU | IU
1982 | "The Day Before You Came" | The Singles: The First Ten Years | -- | 32 | IU | 5 | 3 | 48 | 3
1983 | "Under Attack" | The Singles: The First Ten Years | IU | 26 | IU | 22 | 5 | 96 | 3
1983 | "Thank You For The Music" | Thank You For The Music | IU | 33 | IU | IU | IU | IU | --
1992 | "Dancing Queen" | ABBA Gold: Greatest Hits | IU | 16 | IU | 22 | 15 | 28 | 16
1999 | "Happy New Year" | The Complete Singles Collection | IU | IU | IU | 78 | IU | IU | IU
2004 | "Waterloo" | Waterloo 30th Anniversary Collection | IU | 20 | IU | IU | IU | IU | IU

## [redigér] Kilder

1. ↑ Potiez, Jean-Marie. "ABBA, The Book", 2005 (hævder, at gruppen har solgt 350 mio. albums).
2. ↑ http://www.timesonline.co.uk/article/0,,2-2140612,00.html (hævder 370 mio. solgte albums).
3. ↑ "[1]", 2006 (ABBA answering fans questions).
4. ↑ "[2]", Engelsk Wikipedia.

Hentet fra "http://da.wikipedia.org../../../a/b/b/ABBA_de88.html"

Kategorier: ABBA | Vindere af Eurovision Song Contest

##### Views

- Artikel
- Diskussion
- Nuværende version

##### deltagelse

- Velkommen
- Skribentforside
- Projekter
- Seneste ændringer
- Hjælp

##### organisation

- Donation
- Kontakt os

##### Søg

##### Andre sprog

- Afrikaans
- العربية
- Български
- Bosanski
- Català
- Česky
- Cymraeg
- Deutsch
- English
- Esperanto
- Español
- Eesti
- Euskara
- فارسی
- Suomi
- Føroyskt
- Français
- Galego
- עברית
- Hrvatski
- Magyar
- Bahasa Indonesia
- Íslenska
- Italiano
- 日本語
- 한국어
- Lietuvių
- Nederlands
- ‪Norsk (nynorsk)‬
- ‪Norsk (bokmål)‬
- Polski
- Português
- Română
- Русский
- Sicilianu
- Srpskohrvatski / Српскохрватски
- Simple English
- Slovenčina
- Slovenščina
- Српски / Srpski
- Svenska
- ไทย
- Türkçe
- Українська
- Tiếng Việt
- 中文
- Bân-lâm-gú